Da Bischof Emicho aus Freising hot 1294 im Loisachtoi vui Zeig und Land zammkafft und auf oan Schlog hot des Hochstift Freising des song g'habt und ihre Bsitztümer zua Grafschaft Werdenfels zammgfasst, de es a nacha no bis 1803 gebm hot. Seitm Reichsdeputationshauptschluss vo 1803 g'heat da Ort zu Bayern. Mit de Vawoitungsreformen im Kinireich Bayern is mitm Gmoaedikt vo 1818 de heitige Gmoa entstanden.